ȘTIRI… INFORMAȚII… EVENIMENTE… (XIII)

ȘTIRI… INFORMAȚII… EVENIMENTE… (XIII)

S-a deschis, în Bucureşti, prima bibliotecă publică, la Colegiul Sf. Sava (1838).

***

S-a născut Ion Pop-Reteganul, folclorist şi traducător (1853).

***

S-a născut Hariclea Hartulari Darclée, cântăreaţă de operă (1860).

***

S-a născut (1893) prozatorul, poetul, dramaturgul şi eseistul Ion Marin Sadoveanu („Sfârşit de veac în Bucureşti”, „Ion Sântu”).

***

S-a născut filosoful şi publicistul Nae Ionescu. Profesor al Universităţii bucureştene, Nae Ionescu, prin prelegerile şi cursurile susţinute, a avut o mare influenţă asupra tinerei generaţii, determinînd mulţi intelectuali ai vremii să se îndrepte, vremelnic, spre extrema dreaptă (1890).

***

S-a născut G. Călinescu, critic şi istoric literar, dramaturg, poet, prozator, importantă personalitate a culturii româneşti (1899).

***

S-a născut Iosif Constantin Drăgan, publicist şi eseist (1917).

***

A fost inaugurat, la Bucureşti, Institutul de Antropologie, întemeiat prin strădaniile doctorului Josef Francisc Rainer (astăzi Institutul de Antropologie „Francisc Rainer” al Academiei Române) (1940).

***

S-a înfiinţat, la Bucureşti, Societatea Naţională de Credit Industrial, al cărei scop era stimularea dezvoltării industriale a ţării (1923).

***

26 iunie – Ziua Drapelului Naţional al României.

***

Ziua Internaţională Împotriva Abuzului şi Traficului Ilicit de Droguri.

***

S-a născut dirijorul Sergiu CELIBIDACHE, director al orchestrelor din Berlin, Stockholm, Stuttgart şi München (1912).

***

140 ani de la înființarea Societății Naționale de Cruce Roșie a României – 4 iunie 1876.

***

Fundaţia Literar-Istorică „STOIKA” a sponsorizat „Complexul Social de Servicii Străuleşti” din cadrul DGASPC – Sector 1, pentru a asigura masa de prânz, în ziua de Paşti, celor 102 persoane pe

care le are în asistenţă şi îngrijire. Cu această ocazie, a fost oficiată o slujbă de pomenire pentru cei trecuţi în nefiinţă, înaintaşi ai familiei STOIKA.

Vor fi donate, în funcție de cereri, reviste existente în stocul Fundației.

***

În zilele de 12 şi 13 mai s-a desfăşurat, la Sala de Festivităţi de la Palatul Patriarhiei Române, Conferinţa Naţională „Unitate Dogmatică şi Specific Naţional în pictura Bisericească – Continuitate şi noutate în arta religioasă“.

Cuvântul de deschidere a fost rostit de către Preafericitul Părinte Patriarh Daniel.

A fost vernisată expoziţia „Continuitate şi noutate în arta religioasă” organizată de Comisia de Pictură Bisericească, curator pr. Florin Şerbănescu.

În cele două zile, au fost prezentate şi dezbătute teme şi dizertaţii legate de conservarea şi restaurarea picturilor; teze de doctorat; s-a făcut un util schimb de experienţă între cei aproape patru sute de participanţi.

Contents